Publication: Magyar Közlöny
Issue: MK-2009-177 (Year: 2009, Number: 177)
Era: 2004-2010
Section: követõen módosult szabályozási tartalma, a Budapesti Agglomerációról szóló 2005. évi LXIV. törvény, valamint
Paragraph Index: 483

12. Az egyes tervezett tevékenységek engedélyezésénél fel kell tárni azokat a hatásokat is, amelyek más államok területén veszélyeztetik a biológiaisokféleséget,az eredményekrõlaz egyezmény szerinti eljárásnakmegfelelõen értesíteni kell a szomszédos országokat, illetve meg kell elõzni a veszélyeztetõ hatásokat. 7. A genetikai erõforrások hasznosításából származó javak igazságos és méltányos elosztása Stratégiai megfontolások 1. A genetikai erõforrásokra vonatkozólag a Biológiai Sokféleség Egyezmény megerõsítette az egyes országok szuverén jogát saját genetikai erõforrásaik felett, valamint az adott országok által kölcsönösen elfogadott feltételek melletti hozzáférhetõséget. 2. Az Egyezménnyel és a nemzeti jogszabályainkkal összhangban kölcsönösen elfogadott feltételek és megegyezések alapján kell elõsegíteni a genetikai erõforrásokhoz más Szerzõdõ Felek hozzáférését és ezen erõforrások hasznosításából származó hasznok igazságos és méltányos megosztását a származási országgal. Cselekvési irányok 1. A Biológiai Sokféleség Egyezmény szabályozásávalösszhangban a genetikai erõforrásokhoz való hozzáféréssel és a hasznosításukból származó javak igazságos elosztásával kapcsolatos feltételek kialakítása, beleértve az esetleges jogi szabályozást is. 2. A genetikai erõforrások megismerésére, megõrzésére és fenntartható használatára irányuló kutatások kezdeményezése, kutatási együttmûködések kialakítása. 3. Együttmûködés a legjobb erõforrás-hasznosítási technológiák használatának és azok átadásának elõsegítésére. 8. A biológiai sokféleség megõrzését szolgáló szempontok integrálása az egyes szektorok döntéshozatalába, az ágazati stratégiákba, a regionális, kistérségi és helyi tervekbe és programokba 8.1. Területhasználat A biológiai sokféleség megõrzése, a táj harmonikus használata és rendezése az emberiség fennmaradásának feltétele. A biológiai sokféleség csak saját létfenntartó rendszereinek és folyamatainak mûködése útján õrizhetõ meg. A különbözõ célú és jellegû területhasználatok e létfenntartó rendszerekre és folyamatokra jelentõs hatást gyakorolnak. A területhasználat alakulása ezért kulcsfontosságú a sokféleség minden – genetikai, faji, élõhelyi, táji – szintjének fenntartásában. A biológiai sokféleség védelmének szempontjait a településektõl az országosig minden döntési szinten figyelembe kell venni, mert csak így épülhet be a polgárok, a társadalmi szervek, a vállalkozók és kamaráik, az önkormányzatok és szövetségeik programjába. Ezért indokolt a biológiai sokféleség megõrzésének szempontjait közvetlenül is integrálni a területi és települési tervrendszerekbe. A kettõs beépülés növeli a biológiai sokféleség megõrzés érvényesítésének esélyét. A természet, a társadalom és a gazdaság integrált rendszerében, a területi folyamatok alakulásában a területi tervezésnek és döntéseknek jelentõs szerepe van. A döntéseknél megfelelõ figyelmet kell fordítani az élõhelyek összeköttetésének biztosítására, valamint a területi tervezésben és a természeti erõforrások hasznosításánál olyan jogi, gazdasági és egyéb eszközök kialakítására és érvényesítésére, amelyek figyelembe veszik ezen koherencia megõrzését. Cselekvési irányok – Olyan magyarországi tájszerkezet, tájhasználat, ökológiai-gazdasági egység, tájkép kialakítására kell törekednünk, amelyben a városok zöldfelületi rendszerbe ágyazottak. – Az infrastruktúra vonalas létesítményeit tájba illesztett módon kell kialakítani. – Meg kell állítani a településeken a zöld felületek csökkenését. 8.2. Vízgazdálkodás A hazai stratégia alapelve a biológiai sokféleség fenntartása és helyreállítása a teljes felszíni vízhálózatban; a védett természeti, illetve nemzetközi egyezmények – különösen a Ramsari Egyezmény – hatálya alá tartozó területeken a teljes körû védelem; a nem védett területeken pedig a vízhasználat érdekeit is figyelembevevõ, hosszú távon is hatékony védelem biztosítása. A biológiai sokféleség fenntartására irányuló törekvésekben nem hagyható figyelmen kívül a vízgazdálkodás vonatkozásában az álló- és áramló vizekhez kapcsolódó szárazföldi ökoszisztémák hatása. Nyilvánvaló ezeknek a befolyása a víz állapotára és minõségére. Az ország felszíni vízrendszerének egyik jellegzetessége az, hogy a víz 95%-a az országhatáron túlról származik. Országos célkitûzéseink a biológiai sokféleség fenntartása érdekében ezért a határokon kívüli hatásokat sem hagyhatják figyelmen kívül. Ugyanígy a hazánk határain átnyúló, vagy a hazánkat elhagyó felszíni vizek, vízfolyások a szomszédos országok területén lehetnek meghatározóak a biológiai sokféleség alakulására. Cselekvési irányok – A védett területek állapotának megõrzése és javítása, az esetlegesen leromlott állapotú, védett természeti területen lévõ vizek rekonstrukciója. – A biológiai sokféleség megõrzése és fejlesztése a védett területeken kívül. – A víz keretirányelvnek megfelelõen vizeink jó ökológiai állapotának biztosítása. – Hatékony intézkedések bevezetése a vizeink természetes élõvilágát veszélyeztetõ inváziós fajok ellen. – A területfejlesztési és területrendezési célok és elvek, valamint a vizek biológiaisokféleségeszempontjábólfontos célkitûzések közötti összhang megteremtése. 8.3. Mezõgazdaság Magyarország területének 62,9%-a mezõgazdaságilag hasznosított terület, amely a szántóföldi növénytermesztésen, az ültetvénykultúrákon, a réteken-legelõkön és az állattenyésztésen keresztül szorosan összefonódik a biológiai sokféleséggel, a tájszerkezettel és a tájhasználattal. A hazai mezõgazdaság a nemzetgazdaság más ágaival nem helyettesíthetõ. A tervezéskor egyaránt figyelembe kell vennie az emberek napi megélhetését, az ország gazdasági céljait és a társadalom hosszú távú érdekeit szolgáló, a biológiai sokféleség megõrzésére irányuló törekvéseket, vagyis a mezõgazdálkodás multifunkcionális jellegét. Ezért különösen fontos a környezeti szempontból fenntartható agrár-környezetgazdálkodás általánossá tétele, az agrártámogatási rendszerek ilyen irányú szerepének erõsítése és a biológiai sokféleség megõrzésével kapcsolatos szemlélet kiterjesztése a természetes és kultúrvegetáció határterületeire, a szántóföldi területekre, a gyepekre, a zöldség- és gyümölcskultúrákra, a szõlõültetvényekre, az extenzív gazdálkodási rendszerekre s mindenféle más kiskerti, házi kerti, hobbikerti stb. területekre. Kiemelt fontosságú, fõleg a klímaváltozás veszélyei miatt a mezõgazdaságban használt és a természetes élõvilág elemeit megõrzõ génbankok, a nemzeti génbank hálózatunk szerepének erõsítése. Feladatunk a fenntarthatóság, a többfunkciós mezõgazdaság, a tágan értelmezett minõségi irányultság igényeit érvényesítõ agrár-, vidék- és területfejlesztési politika szorgalmazása. A sokféleség a kiegyensúlyozott, hosszú távon fenntartható és környezetkímélõ mezõgazdálkodásnak és a harmonikus környezet- és talajhasználatnak alapkövetelménye. Cselekvési irányok – A környezeti szempontból fenntartható agrár-környezetgazdálkodás általánossá tétele. – A táj-, illetve földhasználati rendszerek fejlesztése a biológiai sokféleség megõrzés szempontjának figyelembevételével. – A biológiai sokféleség megõrzését elõsegítõ gazdálkodási rendszerek, termõhelyi modellek kidolgozása és terjesztése. – A szántóföldi növénytermesztés és vetésszerkezet biológiai sokféleséget javító átalakítása. – A kertészeti növénytermesztés biológiai sokféleséget javító fejlesztése. – Az állattenyésztés genetikai változatosságot fenntartó fejlesztése. – Azemberibeavatkozás,valamintazaszály,azár-ésbelvízbiológiaisokféleségetmódosítóhatásainakmérséklése. – A Natura 2000 területek biológiai sokféleségének megõrzése az agrártámogatási rendszereken keresztül. – Irányváltás a mezõgazdasági kutatás-fejlesztés terén, a rendszerszemléletû kutatások támogatása. – A fenntarthatóság, a többfunkciós mezõgazdaság, a tágan értelmezett minõségi irányultság igényeit érvényesítõ agrár-, vidék- és területfejlesztési politika szorgalmazása. 8.4. Erdészet és erdõgazdálkodás Az erdõk hazánkban a természetes állapotú biológiai sokféleség kiemelkedõ hordozói. A hazai erdõkhöz kötõdõ fajok nagy száma jelzi, hogy az erdõknek nemcsak egyes kiemelt – védett vagy fokozottan védett – fajok védelmében, hanem az általános biológiai sokféleség megõrzésében is óriási szerepük van. Ezért az erdõk védelme esetén nemcsak egyes kiemelt fajok, hanem a teljes, mûködõ rendszer megõrzésére kell törekedni. Az erdõkre vonatkozóan az alábbi alapelveket kell szem elõtt tartani: – Erdeink biológiai sokféleségének megõrzése nem valósítható meg csupán a természetvédelmi oltalom alatt álló területeken, hanem egész rendszereket – indokolt esetben a természetes tájakat – kell a hozzájuk tartozó védõövezetekkel, azok ökológiai potenciáljával együtt védelemben részesíteni. – A biológiai sokféleség megõrzése érdekében elsõsorban a természetes erdõdinamikai folyamatok megõrzésére és azok érvényesítésére kell a hangsúlyt helyezni. Az erdõk tekintetében ez azt jelenti, hogy a természetes erdõ rezervátumkéntvalómegõrzésehelyettazoknakatermészetesfolyamatoknakaminélteljesebbmegõrzésérekell törekedni, amelyek lehetõvé tették e bonyolult életközösség kialakulását. Degradált és átalakított erdõállományainkban sok esetben e folyamatok érvényesülésének segítése, a folyamatok beindítása a kezelés célja. – A természetes erdõdinamikai folyamatok érvényesítése és az ezek hatására kialakuló dinamikus erdõkép számtalan olyan elemet tartalmaz, amely kiemelten kedvez a biológiai sokféleség megõrzésének (pl. változatos erdõszerkezet és fafaj-összetétel, idõs és holt fák jelenléte, természetes bolygatások és szukcessziós stádiumok, folyamatos erdõborítás, fajok számára kedvezõ mikroélõhelyek stb.). – Az inváziós fafajok visszaszorításának és az idegenföldi fafajok alkalmazási feltételeinek meghatározása védett természeti területeken. – Az erdõ, mint életközösség, nem szakítható el a tájtól, amelynek része. Nemcsak önmagában alkot egységet, hanem a körülötte elhelyezkedõ egyéb élõhelyekkel, táji elemekkel is dinamikus kölcsönhatásban van. A természetes erdõkben megfigyelhetõ jelenségek megértéséhez, illetve érvényesítéséhez, valamint a természetvédelmierdõkezelésbevezetéséhezszükséges,hogy figyelemmellegyünk a természetbenelõforduló jelenségekháromszintjére:afaegyed szintjére;azerdõállományszintjére;atájszintjére.Különösjelentõségetkap a táj szintû szemlélet az erdõssztyepp erdõk esetében. – Az ember hosszú idõ óta része, és a jövõben is része lesz mind a természetes, mind az átalakított ökológiai rendszereknek. A biológiai sokféleség védelem célja a természeti értékek megõrzése mellett az ember életfeltételeinek javítása is, így ezek a törekvések erdõk esetében sem irányulhatnak az emberi tevékenység teljes kizárására. Meg kell találni a helyes egyensúlyt az erdõk megõrzése és az emberi tevékenységek érvényesülése között. Cselekvési irányok – A természetes folyamatokra alapozott erdõkezelés és erdõgazdálkodás bevezetése. – Erdõterületeken történõ, a biológiai sokféleség megõrzésének szempontjait figyelembe vevõ tervezés erõsítése és összehangolása. – Erdõterületeken végzett, a biológiai sokféleség megõrzésével kapcsolatos kutatás. – Az erdõk állapotát és állapot-változásait figyelõ monitorozó rendszer kialakítása és mûködtetése. – Azerdõssztyepperdõkmegõrzése,abiológiaisokféleségmegõrzéseérdekébentörténõkezeléseésmegújítása. – Vizes élõhelyek (árterek, lápok) erdeinek megõrzése, természetközeli kezelése és megújítása. – Védõerdõk megõrzése, helyreállítása. – Az ökológiai hálózat fejlesztése erdõterületeken. – Az erdõk közcélú szolgáltatásait társadalmi szinten elismerõ erdõfinanszírozási rendszer bevezetése. – Az erdõk tulajdonviszonyainak rendezése. – Erdõterület-növelés természetszerû erdõk telepítésével. – A biológiai sokféleség megõrzés erdészeti kommunikációs stratégiájának kidolgozása. – Az erdõk védett természeti értékeit és természetes folyamatait nem veszélyeztetõ nagyvadlétszám fenntartása. 8.5. Halgazdálkodás, halászat, horgászat A vizes élõhelyek a világ legveszélyeztetettebb élõhely-típusai. Ennek okai többfélék: Magyarország vonatkozásában a lecsapolásokat és a feltöltéseket kell megemlítenünk. Hazánkban területük fogyatkozása a folyamszabályozások megkezdése óta felgyorsult és folyamatos. A halgazdálkodásnak, a halászatnak és a horgászatnak a biológiai sokféleség megõrzésében játszott szerepét két fõ területen, természetes vizeinkben és a mesterséges halastavakban kell vizsgálni. Természetes álló- és folyóvizeink minõsége, fizikai és biológiai állapota eltérõ: a környezeti és humán eredetû hatások sok esetben alapvetõen átalakították az élõhelyek jellegét, folyóink és tavaink halállományát. Az õshonos élõvilág, a biológiai sokféleség megõrzése szempontjából súlyos gondot jelent, hogy természetes vizeink a betelepítések és a nem kívánatos fajbevándorolások következtében tele vannak faunaidegen halfajokkal, sõt legújabban más betelepített szervezetek is megjelentek. A halastavak Magyarországon jelentõs szerepet játszanak a biológiai sokféleség védelmében. A tavak jelentõs része természetes mocsár, vagy idõszaki vízállás helyén létesült. Részben ezért, részben a szukcesszió elõrehaladása miatt egyes tórendszerek élõvilága megközelíti a természetes mocsarak fajgazdagságát. Ma a halastavak azok a vízfelületek, amelyek a valamikori, az ország 25%-ára kiterjedõ vízi világot kis foltokban megõrizték az Alföldön. Ezért a meglévõk fenntartása és újabbak létesítése a biológiai sokféleség megõrzése szempontjából fontos feladat. A hazai tógazdasági halászat, mint extenzív gazdálkodási forma kifejezetten kívánatos, fõleg a gyenge talajadottságokkal rendelkezõ térségekben. A halastavaknak azért is nagy a jelentõsége, mert egyes száraz térségekben vizet tartanak vissza. Az elmúlt évtized száraz periódusában a mezõgazdaság alapvetõ érdekévé vált a vizek bármilyen módon történõ visszatartása. Ha Alföldünkön több víz lenne, az egyúttal lehetõséget kínálna egy korábbi gazdálkodási módra, amire elsõsorban a természetes fafajok, illetve az igényesebb növénykultúrák voltak jellemzõek. Bár a halászat és horgászat elméletileg csak eltérõ halfogási módszert jelent, azonban a biológiai sokféleség megõrzése szempontjából alapvetõen különbözõ tevékenységek. A természetes vizek egy részén a horgászok nagy száma megengedhetetlen terhelést okoz. A természetes vizek jó ökológiai állapotának elérése tehát csak a halászat és a horgászat szempontjainak újragondolásával, az ebben érintettek aktív részvételével valósítható meg. Cselekvési irányok – A természetes vizek biológiai sokféleségének megõrzése. – Az Európai Unió Víz Keretirányelv elõírásai szerint a természetes vizek esetében kívánatos jó ökológiai állapot elérése. – Vizes élõhelyek rehabilitálása a halászati hasznosítás figyelembevételével. – A referencia-víztestekhez viszonyított, közel optimális halállomány jelenlétének biztosítása. – A biológia sokféleség megõrzésének alávetett horgászat feltételeinek megteremtése, ennek keretében a horgásztársadalom szemléletformálása. – A halállomány megõrzése és kezelése, összetételének javítása a halgazdálkodás új szempontok szerinti tervezésével. E tevékenységek során fokozott figyelmet kell fordítani a természetközeli állapotok elérésére, megtartására, a környezet- és természetvédelem szempontjaira. – Ki kell dolgozni a gazdaságilag nem jelentõs, de nagy természeti értékkel rendelkezõ, ritka vagy veszélyeztetett halfajok mesterséges szaporításának módszerét, elõsegítve a fajok újratelepítését korábbi élõhelyeiken. – Gondoskodni kell arról, hogy a súlyosan átalakított, partjuktól elválasztott természetes vizek partjuk állékonyságának megõrzése mellett visszanyerjék morfológiai sokféleségüket, ami egyben lehetõvé tenné a legkülönbözõbbhalfajok szaporodásánakbiztosítását, és ezzel segítené a természetes halfauna sokféleségének megõrzését. – Meg kell teremteni a nagy kiterjedésû természetes vizeinknél a faji sokféleség megõrzésének és az egészséges halegyüttesek fennmaradásának feltételeit. Ennek szellemében meg kell akadályozni az inváziós fajok további térhódítását,a nemõshonosfajoktovábbibetelepítésétésmegfelelõjogszabályokkalbiztosítanikell,hogy újabb, nálunk nem honos vízi szervezet betelepítés útján ne veszélyeztesse vizeinket. Ki kell dolgozni a legveszélyesebb faunaidegen fajok természetes vizekbõl történõ eltávolításának módszerét és az õshonos fajok elterjedését szükség esetén telepítéssel kell elõsegíteni. 8.6. Területfejlesztés és turizmus A területfejlesztés gyakorlatában érvényesíteni kell a decentralizált területfejlesztési politikát, a partnerségen alapuló, áttekinthetõen mûködõ rendszereket, a programozott fejlesztési gyakorlatot, valamint a tervezéshez és irányításhoz szükséges képesség fejlesztését. A turizmus fejlesztésénél a gazdasági, társadalmi és esztétikai igények kielégítése mellett figyelembe kell venni az adott terület terhelhetõségét, a biológiai sokféleség védelmét, az alapvetõ ökológiai folyamatokat, valamint a különbözõ népek és csoportok kulturális integritását is. Cselekvési irányok – Az élõ és élettelen környezet természetközeli állapotának megõrzése, a természetes rendszerek és természeti értékek megóvása, a bioszféra sokszínûségének megtartása. – A természeti erõforrásokkal való gazdálkodásban a fenntartható hasznosítás elveinek figyelembevétele és a lételemnek tekintett természeti erõforrásokkal való takarékos, értékvédõ gazdálkodás. Az élõhelyek elkerülhetetlen megszüntetése esetén a kompenzációs elv alkalmazása vagy rehabilitáció. – Az elõzõekkel összefüggésben a gazdasági fejlõdés és a környezet harmonikus, az ésszerû környezet-igénybevételre és a minimális környezetkárosításra törekvõ viszonyának megvalósítása. – A területrendezési és fejlesztési tervekben, illetve programokban megkülönböztetett figyelmet kell fordítani a sérült környezet, a táj és a természet rehabilitációjára. – Új fejlesztésekre csak a környezet védelmét biztosító alapinfrastruktúra megteremtése után kerülhet sor. – Az üdülõkörzetek fejlesztési terveinek környezeti vizsgálatában a biológiai sokféleség megõrzésének kellõ súllyal kell megjelennie. – A nemzeti parkok és más védett természeti területek kezelési terveiben az ökoturizmus nagyobb hangsúllyal történõ megjelenítése, és ezzel összhangban az érintettek közötti együttmûködés erõsítése. 8.7. Vadászat A vadászat a biológiai források egyik hasznosítási formája. Általában az élõhelyek megsemmisülése, leromlása, elaprózódása és szennyezése a legfõbb oka a fajok veszélyeztetetté válásának, azonban bizonyos esetekbena használat mértéke is meghaladja az egyes fajok önfenntartó képességét. A vadállományok létszámának és dinamikájának függvényében a vadgazdálkodás három fõ irányt követhet: csökkenõ és/vagy kis létszámú állományok esetében a védelem a beavatkozások célja; stabil és rendszeres növekedésre képes állományok esetében a hasznosítás a beavatkozások célja, amelyek révén a tartamos és bölcs (fenntartható) használat biztosítható; gyorsan növekvõ és/vagy nagy létszámú állományoknál a szabályozás a beavatkozások célja. A vadgazdálkodás tehát a védelem, a hasznosítás és a szabályozás között folytonosságot képez, ami lényegében azonos ökológiai, tudományos és gazdálkodási eszközöknek az adott helyzet által meghatározott dinamikus alkalmazását jelenti. Cselekvési irányok – Megfelelõ vadállomány fenntartása. – Vadgazdálkodási tervezés és fenntartható vadgazdálkodás megvalósítása. – Az élõhelyek és az állományok dinamikáját figyelembevevõ kezelési tervek kidolgozása és ezek alkalmazása. – A nemzetközi és hazai vadgazdálkodási kutatásokban, illetve a gyakorlatban felhalmozott monitoring, élõhely- és állománykezelési módszerek, tapasztalatok egységes szemléletû feldolgozása, alkalmazása, különös tekintettel azok természetvédelmi vonatkozásaira. – A természetes állományokban – sok esetben kedvezõtlen – változást elõidézõ jövevény fajok monitorozása és létszámuk szabályozása. 8.8. Bányászat Bányászati tevékenység során törekedni kell az ásványvagyon-gazdálkodás optimalizálására. Nem megújuló, véges természeti erõforrásokról lévén szó, hosszú távon lépéseket kell tenni az ásványi nyersanyagok iránti igény csökkentése érdekében. Olyan technológiákat kell elõnyben részesíteni, amelyek képesek kiváltani, vagy részben helyettesíteni a bányászati termékeket, továbbá törekedni kell a kitermelt ásványi nyersanyagok takarékos és hatékony felhasználására, a megújuló energiaforrások használatára. A hazai igények hosszú távú kielégíthetõsége és a természeti terhelés csökkentése érdekében mérsékelni kell a feldolgozatlan ásványi nyersanyag exportját. A bányászati tevékenység jogszabályi hátterét úgy kell rendezni, hogy az a biológiai sokféleség védelmét, megõrzését és fenntartható használatát is lehetõvé tegye. Kiemelt figyelmet kell szentelni a földtani vonatkozású természeti értékeknek egyrészt, hogy a bányászat minél kevesebb kárt tegyen bennük, másrészt, hogy a bányamûvelés során megismert értékeket megõrizhessük és azok – természetvédelmi bemutatóhelyet képezve – a tudatformálás, a szemléletalakítás eszközei lehessenek. Cselekvési irányok – A terület kiválasztásakor az ásványi nyersanyag kutatására tervezett terület kijelölése során figyelembe kell venni a fellelhetõ természeti értékeket, a terület védettségi szintjét és a regionális szemlélet alapján vizsgálni kell, hogy a térség hány és mekkora kapacitású bányát bír el. – A kutatási folyamat során a kutatási tevékenységet a természet lehetõ legkisebb terhelésével kell végezni. – A bányászati termelés megkezdésekor figyelembe kell venni a biológiai sokféleség szempontjait, a szabályozásnak ki kell térnie a területen ismert és a termelés során esetleg elõkerülõ természeti, földtani értékekkel kapcsolatos teendõkre, illetve az esetleg megjelenõ hidrológiai és hidrogeológiai kérdésekre is. – A tájrendezés során a bányászat által megváltoztatott területeket úgy kell rendezni, hogy a biológiai sokféleség minél jobban közelítsen az eredeti állapothoz. – A kialakult bányatavak és a földalatti bányatérségek is fontos élõhelyek lehetnek, ezért a táj rendezése, a rekultiváció folyamán a biológiai sokféleség szempontjait itt is érvényesíteni kell. – A rendezett terület hasznosítása, az utógondozás során biztosítani kell a jóváhagyott tájrendezési tervben megfogalmazott újrahasznosítási cél megvalósulását és a hasznosítási folyamat során is figyelemmel kell lenni a biológiai sokféleség védelmére. – El kell érni, hogy a tájrendezési tervben jóváhagyott hasznosítási mód legalább 5 évig mûködjön, amihez a szükséges természetvédelmi kezelést biztosítani kell. A 2009–2014 közötti idõszakra szóló Nemzeti Környezetvédelmi Program

Source: https://magyarkozlony.hu/hivatalos-lapok/21ced7a257312f1e3d671e214e7a4db759cb268b/dokumentumok/586fdda0e2acf398e63ef068e20b42970d959db8/letoltes